open-index/open-wikipedia-markdown huggingface dataset:
Masnovići

**Masnovići,** srednjovjekovna bosanska vlastelinska porodica. Njenim osnivačem se smatra se Mastan Bubanjić (1324–90).

Posjede su imali pretežno na području današnje Hercegovine, u Masnoj Luci na padinama Čvrsnice, a dvor u Drežnici blizu Mostara. Mastanov portret očuvan je na zidu crkve u Dobrunu blizu Višegrada. Među njegovim nasljednicima ističe se Priboje Masnović, dubrovački građanin i zapovjednik odbrane Visokog prilikom provale Osmanlija u Bosnu 1388 godine.

Priboje je bio čest svjedok u raznim poveljama. Pojavljuje se u Tvrtkovoj povelji iz Trstivnice, od 10. aprila.1380. godine, u povelji od 2. aprila. 1394. godine, Stjepan Dabiša, kralj Bosne, koji daje Gojku Marnaviću neke zemlje, u povelji od 17. maja. 1395. godine, u kojoj kralj Stjepan Dabiša daje nekom Vukmiru i njegovoj braći selo Kolo, te u poveljama od 15. jaunara 1399. godine gdje kralj Ostoja odstupa Dubrovčanima Bosansko Primorje i od 5. februara. 1399. godine gdje Stjepan Ostoja potvrđuje privilegije Dubrovčanima.

Mastan i njegovi potomci, koji su se po njemu zvali Masnovići, su uživali veliki ugled u svoje vrijeme i imali su svoj grb.

## Također pogledajte 
* Natpis Mastana Bubanjića

## Reference 
## Vanjski linkovi 
* Naselja Drežnice i njihovo stanovništvo

Kategorija:Srednjovjekovna bosanska vlastela
Esad Midžić

**Esad Midžić** (Prijedor, 17. decembar 1917 — Banja Luka, 17. juli 1942) bio je narodni heroj Jugoslavije, politički komesar Četvrtog krajiškog proleterskog bataljona.

## Biografija 
Rođen je u porodici zanatlija kao najstariji od desetero djece. Pohađao je osnovnu školu i neke razrede gimnazije u Prijedoru, a neke preko Gajretovog konvikta u Bihaću. Položio je šest semestara na Pravnom fakultetu u Beogradu. Učestvovao je u štrajku ljubijskih rudara i demonstracijama protiv rata, koje su držane 1. septembra 1940. Tada je primljen u KPJ.

Poslije napada nacističke njemačke na Sovjetski Savez, 22. juna 1941, kao član Mjesnog komiteta KPJ za Prijedor učestvuje u pripremama za ustanak. U borbama kozarskih partizana na Podgradcima, Turjaku i Mrakovici došli su do punog izražaja Esadovi kvaliteti i 9. februara 1942. povjerena mu je dužnost političkog komesara Kozarske proleterske čete. U martu, u Čelincu, četa je ušla u sastav Četvrtog krajiškog proleterskog bataljona, pod komandom Zdravka Čelara i Esada Midžića kao političkog komesara.

Krajiški proleterski bataljon je krenuo u pravcu istočne Bosne, s namjerom da se tamo spoji sa Prvom proleterskom udarnom brigadom. Međutim zbog jačanja četničkih snaga u srednjoj Bosni bataljon je ostao jedina partizanska jedinica na ovom terenu, izložena danonoćnim napadima četnika, ustaša i Nijemaca. Krajem maja i početkom juna 1942. godine bataljon je napalo više hiljada neprijateljskih vojnika i potisnut je na planinu Motajicu gdje je bio desetkovan. Esad Midžić se sa 20 boraca probio prema planini Čemernici, ali je pao u četničku klopku i bio zarobljen. Ista sudbina je zadesila i Zdravka Čelara. Četnici su Esada predali ustašama, a ovi su ga sproveli u banjalučku zloglasnu 'Crnu kuću', u kojoj je bio saslušavan uz tešku torturu. Odbio je predlog ustaša da pređe u njihovu službu i da će biti pomilovan kao zavedeni partizan. Strijeljan je 17. jula 1942.
 
Narodnim herojem proglašen je 5. jula 1951. godine.

## Literatura 
* 

## Reference 
Kategorija:Nosioci Ordena narodnog heroja
Kategorija:Rođeni 1917.
Kategorija:Umrli 1942.
Kategorija:Biografije, Prijedor
Kategorija:Jugoslavenski partizani
Mahmud Harbi

**Mahmud Harbi** (1921; Al Sabieh, Džibuti - 29.9. 1960) bio je somalski političar. Kao pansomalac, bio je potpredsjednik Vladinog Vijeća Francuskog Somalilanda od 1957. do decembra 1958. godine, tokom perioda prije nezavisnosti Džibutija. U vrijeme održavanja referenduma o statusu Francuskog Somalilanda bio je zagovornik njegovog ujedinjenja sa Somalijom koja tada još nije stekla nezavisnost.

## Biografija 
Rođen 1921. godine u Ali Sabiehu, drugom najvećem gradu u današnjem Džibutiju, u somalijskoj porodici, iz plemena Issa. Još kao dijete naučio je čitati Kur'an i savladao lingvistiku arapskog jezika. Sa 17. godina ostaje bez oca te je prisiljen da samostalno zarađuje za život. Zbog toga odlazi u grad Djibouti gdje radi kao konobar u jednom od restorana. Tokom drugog svjetskog rata volontirao je i kao mornar u francuskoj mornarici zajedno s bratom sultana Tadjure, Ibrahimom Muhammedom. Skoro da je izgubio i život u nesreći broda u Sredozemlju. Poslije toga odlazi u Francusku. Kasnije se pridružuje kolonijalnoj vojsci a za zasluge tokom 2. svjetskog rata dodijeljen mu je francuski orden Croix de Guerre.

## Politička karijera 
U Džibuti se vraća 1946. godine i počinje raditi u luci Džibuti. Nakon što je postao predsjednik Unije radnika Somalije, 1947. osnovao je stranku Demokratsku uniju, koja se odvojila od sindikata. U tom periodu iako mlad uspijeva dominirati političkom scenom u narednom desetljeću. Povećava broj svojih prijatelja na Bliskom istoku dodjelom poklona i darova kao npr. darovanje lavova imamu Jemena i kralju Saudijske Arabije koji su ga zauzvrat podržali novčanim sredstvima. Glavni politički protivnik Harbija bio je Hasan Gouled Aptidon, koji je sredinom 1950-ih navodno izrazio želju da se svi stranci protjeraju iz Džibutija. Harbi je iskoristio grešku svog političkog oponenta odbranom stranih zajednica. Kao posljedicu toga, stekao je materijalnu podršku rezidentnih Arapa u cjelini a posebno Alija Koubečea, sina jednog od bogatih trgovaca na teritoriji Džibutija. Harbi će kasnije imenovati Koubečea za ministra finansija u svom kabinetu. 
## Reference 
## Vanjski linkovi 
Kategorija:Somalski političari
Kategorija:Biografije, Ali Sabieh
Kategorija:Rođeni 1921.
Kategorija:Umrli 1960.
Velika nagrada Austrije 2019.

**Velika nagrada Austrije 2019.** (službeno poznata kao **"Formula 1 myWorld Grosser Preis von Österreich 2019"**) je automobilska trka Formule 1 koja se održala 30. juna 2019. na stazi Red Bull Ring u Spielbergu, u Austriji. Ovo je bila deveta trka u sezoni 2019. i 32. trka za veliku nagradu Austrije.

Charles Leclerc osvojio je drugu pol poziciju ove sezone, a drugu u karijeri. Vozač Red Bulla Max Verstappen ostvario je prvu pobjedu u sezoni i drugu u Austriji. Drugo mjesto zauzeo je Charles Leclerc iz Ferrarija, a treće mjesto osvojio je vozač Mercedesa Valtteri Bottas.

## Rezultati treninga 
### Prvi trening 
Vremena prvih pet vozača na prvom treningu.

### Drugi trening 
Vremena prvih pet vozača na drugom treningu.

### Treći trening 
Vremena prvih pet vozača na trećem treningu.

## Kvalifikacije (subota) 
: Lewis Hamilton - kažnjen za 3 mjesta - ometanje Räikkönena u kvalifikacijama.
: Kevin Magnussen - kažnjen za 5 mjesta - zamjena mjenjača.
: Nico Hülkenberg - kažnjen za 5 mjesta - korišten peti motor.
: Alexander Albon - počinje sa 18. pozicije zbog korištenja četvrtog i petog motora; četvrtog turbopunjača i MGU-H; trećeg i četvrtog MGU-K.
: Carlos Sainz Jr. - počinje sa 19. pozicije zbog korištenja četvrtog motora, turbopunjača, MGU-H; trećeg MGU-K, spremnika energije i kontrolne elektronike.
: George Russell - kažnjen za 3 mjesta - ometanje Kvjata u kvalifikacijama. Počinje od Pit Lane nakon što zamjene prednjeg krila nakon kvalifikacija.

## Trka (nedjelja) 
## Plasman nakon utrke 
;Vozači

;Konstruktori

* Samo je prvih 5 pozicija uključeno u plasman

## Zanimljivosti 
### Vozači 
* 6. pobjeda za Maxa Verstappena;
* 50. trka za Lanca Strolla.

### Konstruktori 
* 60. pobjeda za Red Bull Racing.

### Motor 
* 73. pobjeda za Honda.

## Reference 
## Vanjski linkovi 
*  formula1.com – Rezultati 1. treninga
*  formula1.com – Rezultati 2. treninga
*  formula1.com – Rezultati 3. treninga
*  formula1.com – Rezultati kvalifikacija
*  formula1.com – Rezultati utrka
*  statsf1.com - detalji utrke

Austrija
Kategorija:2019. u Austriji
2019
Ivica Mažar

**Ivica Mažar** , Banja Luka, 29. marta 1915 — Glina, august, 1941, narodni heroj Jugoslavije,
## Biografija 
Poslije završene Trgovačke akademije u Banjoj Luci, studirao je na Ekonomskom fakultetu u Zagrebu i bio jedan od najboljih studenata.
U SKOJ je primljen školske 1933/34. godine kao đak Trgovačke akademije, gdje je rukovodio radom grupe ilegalno organizovanih srednjoškolaca. Za člana KPJ primljen je 1935. i istovremeno je tada rukovodio srednjoškolskom omladinom u Banjaluci. Od 1934. rukovodi Bibliotekom MK SKOJ-a, preuzevši je od Nikice Pavlića. Godine 1936. je optužen od Suda za zaštitu države, ali je pušten na slobodu uslijed nedostatka dokaza.

Poslije kapitulacije Jugoslavije i stvaranja NDH vlasti, nastavlja intenzivni politički rad uprkos tome što ga je ustaška policija stalno pratila. Početkom juna izbegao je hapšenje, i izašao iz grada u Odred.

Krajem jula, upućen je u jajački srez, da preuzme rukovođenje pripremama i podizanjem ustanka. Kad je 5. augusta, konačno uhvatio vezu, i pošao na sastanak, bio je provaljen od jednog agenta i uhapšen. Prebačen  je Banjaluku, a odatle u Glinu, jer ustaše nisu smjele da osude Ivicu u njegovom rodnom gradu. Tu su ga ustaše podvrgle ispitivanju i nemilosrdnom mučenju, i streljali krajem augusta 1941. godine.

Narodnim herojem proglašen je 27. jula 1953. godine.
## Literatura 
* 

## Reference 
Kategorija:Nosioci Ordena narodnog heroja
Kategorija:Umrli 1941.
Kategorija:Rođeni 1915.
Kategorija:Biografije, Banja Luka
Kategorija:Jugoslavenski partizani
Donjecka oblast

**Donjecka oblast** (; ) je jedna od Oblasti u Ukrajini. Nalazi se u jugoistočnom dijelu Ukrajine i zauzima površinu od 26.517&nbsp;km2. Sa oko 4,5 miliona stanovnika najnaseljenija je oblast u državi. Administrativni centar oblasti je Donjeck iako je privremeno ta funkcija prebačena u Kramatorsk zbog aktuelne krize u Ukrajini.
Historijski gledano, regija je važan dio Donbasa. Do novembra 1961. oblast se zvala Staljinska oblast, dok je Donjeck bio *Staljino*, u čast bivšem sovjetskom državniku Josifu Staljinu. Kao dio procesa destalinizacije, grad je preimenovan prema rijeci Severski Donjec u sadašnji naziv.

Oblast je poznata po visokom stepenu urbanizacije Donjecka čime nastaje urbano područje Donjeck-Makiivka kao i područje Horlivka-Yenakieve. Često se ovaj dio Ukrajine povezuje s rudarskom industrijom.

7. aprila 2014. godine, nakon pripajanja Krima Rusiji, ruski militanti su zauzeli administrativnu zgradu u Donjeckoj oblasti. Nakon organiziranja nepriznatog referendumom 11. maja 2014. proglasili su nezavisnost od Ukrajine. Nakon toga, započeo je rat u regiji Donbas. Nakon što je Donjeck pao u ruke pobunjenika, administracioni centar je iz Donjecka prebačen prvo u Mariupol, a kasnije i u Kramatorsk.

Prije destaljinizacije u sovjetskoj Ukrajini, nosila je naziv **Staljinska oblast** () do 9. novembra 1961.

## Geografija 
Donjecka oblast se nalazi u jugoistočnoj Ukrajini. Zauzima površinu od 26.517&nbsp;km2 što je 4,4% ukupne površine Ukrajine. Graniči s Dnjipropetrovskom i Zaporiškom oblasti na jugozapadu, Harkivskom oblast na sjeveru, Luganskom oblast na sjeveroistoku kao i s ruskom Rostovskom oblasti na istoku. Oblast na jugu izlazi na Azovsko more.

Oblast se prostire u pravcu sjever-jug dužinom od oko 270&nbsp;km a u pravcu istok-zapada dužinom od 190&nbsp;km.

Državni historijsko-arhitektonski rezervat se nalazi u blizini grada Svjatogorska sa Svjatogorskom lavrom koja je bila nominovana za Sedam čuda Ukrajine.

## Reference 
## Vanjski linkovi 
* Zvanični sajt Oblasti 

Kategorija:Oblasti u Ukrajini
Kategorija:Države i teritorije osnovane 1938.
Laponija (Finska)

**Laponija** (; ) jedna je od regija Finske. Nalazi se u sjevernom dijelu države a graniči samo s jednom finskom regijom i to Sjevernom Ostrobotnijom koja se nalazi južno. Na zapadu graniči s Botničkim zalivom i švedskim kotarom Norrbotten, na sjeveru s norveškim okruzima Finnmark i Troms i na istoku s ruskom Murmanskom oblašću i Karelijom.

Prostire se na teritoriji od 92.674&nbsp;km2 i najveća je finska regija. Prema podacima iz 2017. godine regiju je naseljavalo 180.207 stanovnika. Sa prosječnom gustinom od manje od 2 stanovnika po km2 najrjeđe je naseljen regija Finske.

Glavni i najveći grad regije je Rovaniemi.

## Općine 
Regija se sastoji od 21 općina od kojih 4 imaju status grada (označene podebljano).
U sljedećoj tabeli su dati neki osnovni podaci i općinama i gradovima Laponije.

## Reference 
## Vanjski linkovi 
* Zvanični sajt Regije

Laponija
Kategorija:Laponija (Finska)
Orden bratstva i jedinstva

**Orden bratstva i jedinstva** (; ) bio je odlikovanje Socijalističke Federativne Republike Jugoslavije u dva reda, za zasluge promovisanja bratstva i jedinstva među narodima Jugoslavije.

Orden bratstva i jedinstva ustanovio je Vrhovni komandant Narodnooslobodilačke vojske i partizanskih odreda Jugoslavije Josip Broz Tito 15. augusta 1943. ukazom o odlikovanjima u Narodnooslobodilačkoj vojsci Jugoslavije. Kasnije, 9. juna 1945, Predsjedništvo Antifašističkog vijeća narodnog oslobođenja Jugoslavije donijelo je Zakon o ordenima i medaljama Demokratske Federativne Jugoslavije prema kojem je Orden bratstva i jedinstva dobio dva reda. Odlikovanje se dodjeljivalo za "lične zasluge u širenju bratstva među narodima i narodnostima, u stvaranju i razvijanju političkog i moralnog jedinstva naroda".

Zakonom o izmjenama i dopunama Zakona o odlikovanjima Federativne Narodne Republike Jugoslavije od 1. marta 1961. izvršena je izmjena naziva ordena, pa je od tada orden imao sljedeće redove:

* ***Orden bratstva i jedinstva sa zlatnim vijencem*** – 12. u važnosnom redu jugoslavenskih odlikovanja. 
* ***Orden bratstva i jedinstva sa srebrnim vijencem*** – 21. u važnosnom redu jugoslavenskih odlikovanja.

Od 1. septembra 1944. do 31. decembra 1985. dodijeljeno je 3870 Ordena bratstva i jedinstva sa zlatnim vijencem (I reda). Od 8. juna 1945. do 31. decembra 1985. dodijeljeno je 55.675 Ordena bratstva i jedinstva sa srebrnim vijencem (II reda).

### Izgled i trake odlikovanja 
## Također pogledajte 
* Bratstvo i jedinstvo

## Literatura 
* *Vojna enciklopedija*, Beograd 1975.
* *Opća enciklopedija JLZ*, Jugoslovenski leksikografski zavod, Zagreb 1980.
* Boris Prister, *Odlikovanja zbirke dr. Veljka Malinara*, Zagreb 2000.

Kategorija:Odlikovanja SFRJ
Kavče

**Kavče** () su naseljeno mjesto u sastavu gradske općine Velenje, regija Savinjska, Slovenija.

## Historija
Do teritorijalne reorganizacije u Sloveniji nalazile su se u sastavu stare općine Velenje.

## Stanovništvo
Na popisu stanovništva 2011. godine, Kavče su imale 489 stanovnika.

## Reference
## Vanjski linkovi
Kategorija:Naselja u Sloveniji
Kategorija:Naselja u Savinjskoj regiji
A Night at the Opera (turneja)

**A Night at the Opera Tour** je svjetska koncertna turneja britanske rock grupe Queen. Turneja je održana sa ciljem promocije njihovog četvrtog studijskog albuma A Night at the Opera.
Trajala od novembra 1975. do aprila 1976. godine a održano je ukupno 78 koncerata u Evropi, Sjevernoj Americi, Aziji i Australiji.
Turneju je obilježilo debitansko izvođenje pjesme Bohemian Rhapsody, jednog od najvećih hitova grupe Queen, a koju će ovaj muzički sastav ubuduće redovno izvoditi na svojim koncertima.

Božićni koncert održan 24. decembra 1975. godine u londonskom Hammersmithu iskorišten je za DVD naziva A Night at the Odeon. *To je nešto što treba pogledati*, rekao je Brian May. *Bila su nas samo četvorica ali smo napravili mnogo buke. Potpuno sam šokiran koliko je to ispalo dobro. Bili smo nevjerojatno kruti, ali u isto vrijeme, zato što smo se dobro poznavali - vrlo slobodni kod improvizacije.*

## Članovi 
* Freddie Mercury: vodeći vokali, klavir, tamburina,
* Brian May: gitara, bek vokali, banjo (Bring Back That Leroy Brown),
* Roger Taylor: bubnjevi, bek vokali,
* John Deacon: bas-gitara, ostali vokali, triangl,

## Spisak nastupa 
;Napomena
: Ovaj datum uključuje izvedbu matineja.

## Reference 
Kategorija:1975. u muzici
Kategorija:1976. u muzici
Kategorija:Koncertne turneje Queena
Lopatnik (čvor)

**Slovenija**:

* Lopatnik, naselje u gradskoj općini Velenje, regija Savinjska
* Lopatnik pri Velenju, naselje u gradskoj općini Velenje, regija Savinjska
Geografija Džibutija

**Džibuti** je država koja se nalazi na Afričkom rogu. Jedna je od površinski najmanjih kontinentalnih država Afrike. Graniči se sa Eritrejom na sjeveru, Etiopijom na zapadu i jugu i Somalijom na jugoistoku. Na istoku izlazi na obale Crvenog mora i Adenski zaliv. Područje karakteriziraju oskudne padavine a veći dio teritorije predstavlja polusuhu i sušnu sredinu. Jezero Assal je slano jezero koje se nalazi na 155 m ispod nivoa mora, što ga čini najnižom tačkom na afričkom kopnu i trećom najnižom tačkom na Zemlji nakon Galilejskog jezera i Mrtvog mora. Džibuti ima petu najmanju populaciju u Africi. Glavni centri u državi su glavni grad Djibouti, lučki gradovi Tadjoura i Obock kao i gradovi na jugu: Ali Sabieh i Dikhil. Površinom od 23.200&nbsp;km2 je 150. država na Zemlji a od ukupne površine kopna vodene površine zauzimaju 20&nbsp;km2.

## Lokacija 
Džibuti se nalazi na strateškoj lokaciji na Rogu Afrike i uz moreuz Bab-el-Mandeb, duž važne pomorske rute koja kroz Crveno more i Sueski kanal spaja Arapsko more odnosno Indijski okean s Sredozemnim morem. Osim toga obala Džibutija služi kao komercijalni važno mjesto za uvoz robe ka unutrašnjosti Afričkog roga.

## Granice 
Ukupna dužina kopnene granice Džibutija je 575&nbsp;km dok je dužina priobalja 314&nbsp;km dužine. Granice prema susjednim državama iznose:
* Etiopija 390&nbsp;km, 
* Eritreja: 125&nbsp;km, 
* Somalija: 60&nbsp;km, 
* Jemen (Pomorska granica duž moreuza Bab-el-Mandeb)

### Morska obala 
thumb|right|350px|Pomorske granice Džibutija
Morska obala Džibutija se prostire duž ekoregiona tzv. Etiopskog područja pašnjaka i grmlja. Izuzetak je pojas područja uz Crveno more koji je dio obalske pustinje Eritreje i predstavlja važnu migracijsku ruta za ptice grabljivice.
Veći dio obale je pristupačan i prilično raznolik kako po geografskim tako i po pitanju staništima.
Najveće uvale na obali Džibutija su Tadžurski zaliv i Goubbet-el-Karab, uvala koja je vremenom formirana uz Tadžurski zaliv djelovanjem morske struje.

Teritorijalno more Džibutija obuhvata priobalni pokas širine 22,2&nbsp;km. Na teritorijalno more se naslanja kontinuirana zona širine 44,4&nbsp;km. Ekskluzivna ekonomska zona je pojas mora širine 370,4&nbsp;km.

## Planine 
Najveći dio planinskog područja čine planine Musa Ali, Goda i planina Arrei koja okružuje glavni grad Djibouti.
Najviši vrh u državi je vrh na planini Musa Ali, ukupne visine od 2.028 metara. Ukupno je osam vrhova visine iznad 1.000 metara nadmorske visine.

## Reference 
Kategorija:Geografija Džibutija
Dubrovački put

***Dubrovački put***, poznat i kao *Via Drine*, je bio srednjovjekovni trgovački put, koji je preko Dinarida povezivao Dubrovnik sa dolinom rijeke Drine, a odatle do raznih mjesta u srednjovjekovnoj Srbiji i ostatku Balkana.

Put je prolazio kroz Trebinje, Bileću, Gacko, Foču, Goražde, Višegrad i Srebrenicu. Iz Trebinja, put se račvao za Zetski put. Iz Foče, put se račvao za Via Militaris prema Nišu. Iz Srebrenice je vodio put za Sremsku Mitrovicu.

To je bio jedan od dva puta koji je povezivao Bosnu i Dubrovnik. Drugi je bilo Neretvanski put koji pratio tok Neretve.

## Reference 
## Izvori 
*  
* "Bileća" . Hrvatska enciklopedija . Leksikografski institut Miroslav Krleža . 1999–2009 . Pristupljeno 28 January 2014 . 
* 

Kategorija:Dubrovačka Republika
Kategorija:Ekonomija srednjovjekovne Bosne
Kategorija:Putevi u Hrvatskoj
Kategorija:Putevi u Bosni i Hercegovini
Kategorija:Trgovina
Zekerijja

**Zekerijja** bio je jedan od Božijih poslanika i otac Jahje, također poslanika.
Preko hadisa se prenosi da je Zekerijja bio tesar te je na taj način zarađivao za život.
## Biografija 
Ne postoji mnogo pouzdanik podataka o poslaniku Zekerijjau. Hafiz Ebu el-Kasim ibn Asakir u svom opsežnom djelu *Et-Tarih* za Zekerijju kaže: On je Zekerijja ibn Sajjad. Prema drugima Zekerijja je bio sin Dana a neki kao oca navode mu Leduna. Sve u svemu, postoji saglasnost da Zekerijja vodi porijeklo od poslanika Davuda i da je pripadao Benu Israilu. 
Za njegovo prebivalište spominje se Damask kojeg je napustio i otišao u Betaniju tražeći sina Jahju. Prema drugim izvorima navodi se da je Zekerijja bio u Damasku kada je Jahja ubijen.

## Zekerijja u Kur'anu 
Jedini pouzdani podaci o ovom poslaniku su ajeti iz Kur'ana u kojem se spominje ovaj poslanik.

Između ostalog Zekerijja se spominje u trećoj suri Ali Imran kada se govori o Merjemi, majci pretposljednjeg poslanika Isaa. O tome se kaže sljedeće:

S obzirom da je Zekerijja bio siguran u to da Allah opskrbljuje i nagrađuje onoga koga hoće a kako je bio bez poroda i već oronuo starac a i supruga mu je bila nerotkinja zamoli svoga gospodara da mu daruje čestita potomka. O tome se u istoj suri govori sljedeće:

Također se spominje i u suri El-Enbija (vjerovjesnici) u 89. ajetu gdje se između ostalih poslanika spominje Zekerijja i negov potomak Jahja.

U suri El-En'am Zekerijja se spominje u društvu ostalih poslanika: Jahje, Isaa i Iljasa (85. ajet).

## Također pogledajte 
* Poslanici u islamu

## Reference 
## Vanjski linkovi 
Kategorija:Islam
Kategorija:Historija islama
Kategorija:Vjerovjesnici i poslanici
Plešivec (čvor)

**Slovenija**:

* Plešivec ili *Uršlja gora*, planina u lancu Karavanke, 1.696 m.i.m
* RTV odašiljač Plešivec, radiotelevizijski odašiljač (predajnik) RTV Slovenije na istoimenoj planini
* Plešivec (Velenje), naselje u gradskoj općini Velenje, regija Savinjska
Vladimir Perić Valter

[mini|Bista Perićia, [Sarajevo]]
**Vladimir Perić Valter** (Prijepolje, 1919. – Sarajevo, 6. april 1945.), učesnik Narodnooslobodilačke borbe, Narodni heroj Jugoslavije.

Poslije završene osnovne škole, upisao se u Trgovačku akademiju. Nakon toga odlazi u Beograd na Visoku ekonomsko-komercijalnu školu. U vrijeme kada je bio na službi u Hipotekarnoj banci u Sarajevu, od 1940. godine postao je član Komunističke partije Jugoslavije.

Poslije aprilskog rata, Valter je nastavio ilegalno raditi u Sarajevu, da bi ubrzo stupio u Majevički partizanski odred, čiji je komandant postao krajem 1942. godine. Otišao je, zatim, u Zenički partizanski odred, gdje je obavljao dužnost  komandanta bataljona.

U 6. istočno-bosanskoj brigadi bio je komandant bataljona.

Početkom 1943. godine, upućen je na ilegalni rad u Tuzlu. U ljeto 1943. godine, rukovodstvo NOP u Bosni i Hercegovini je uputilo Valtera na ilegalni rad u Sarajevo. Tamo je postao sekretar Mjesnog komiteta Partije, Kao iskusan borac, učinio je mnogo da oživi ilegalni pokret. Davao je značajnu pomoć partizanskim jedinicama koje su djelovale u okolini Sarajeva. Organizirao je mrežu partizanske obavještajne službe. U nekoliko navrata, Specijalna policija pokušavala je da otkrije i uništi ilegalne punktove i sarajevsku organizaciju u cjelini. To joj, osim rijetkih slučajeva, nije polazilo za rukom. Valter je još za života postao legenda, kao jedan od najiskusnijih i najhrabrijih obavještajaca narodnooslobodilačkog rata. Nekoliko puta je po specijalnim zadacima odlazio na slobodnu teritoriju i u Vrhovni štab NOVJ i POJ.

Poginuo je 6. aprila 1945. godine od minobacačke granate u završnim borbama za oslobođenje grada dok je s grupom boraca čuvao električnu centralu koju su ustaše htjele da unište prilikom povlačenja.
 
Nastala je legenda o neustrašivom i odvažnom obavještajcu Valteru po kojoj je Hajrudin Krvavac snimio film Valter brani Sarajevo. Sarajevska elektrodistribucija je do 1992. nosila njegovo ime.

Ukazom Prezidijuma Narodne skupštine Federativne Narodne Republike Jugolsavije, 24. jula 1953. godine proglašen je za narodnog heroja.
## Literatura 
* 

## Reference 
## Vanjski linkovi 
* Valter
* 6.4. 1945-Poginuo Vladimir Perić Valter 
* Gdje je danas Valter

Kategorija:Nosioci Ordena narodnog heroja
Kategorija:Biografije, Prijepolje
Kategorija:Rođeni 1919.
Kategorija:Umrli 1945.
Kategorija:Borci 6. proleterske brigade Narodnooslobodilačke vojske Jugoslavije
Džafer ibn Ebu Talib

**Džafer ibn Ebu Talib** () bio je jedan od ashaba posljednjeg božijeg poslanika Muhammeda i njegov rođak. Bio je i stariji brat Alije, četvrtog od Pravednih halifa. Bio je oženjen Esmom i imao troje djece.

## Biografija 
Džafer ibn Ebu Talib je rođen u porodici od oca Ebu Taliba, poslanikovog amidže i majke Fatime bint Esed. Ne postoje pouzdani podaci o vremenu njegovog rođenja ali se navodi period od oko 20 godina prije Muahmmedovog poslanstva. Odrastao je zajedno sa rođakom Muhammedom koji je od 579. živio kod amidže Ebu Taliba. Džafer je primio islam vrlo rano, na samom početku i ubrzo nakon što je to učinio i brat mu Alija, u dobi od oko 20 godine života.

Bio je jedan od nekolicine muslimana koji su 615. učinili hidžru u tadašnju Abesiniju. 
Poginuo je 629. u bitki kod Mute.

## Reference 
## Vanjski linkovi 
Kategorija:Ashabi
Kategorija:Rođeni 590.
Kategorija:Umrli 629.
Kategorija:Biografije, Meka
Paka pri Velenju

**Paka pri Velenju** () je naseljeno mjesto u sastavu gradske općine Velenje, regija Savinjska, Slovenija.

## Historija
Do teritorijalne reorganizacije u Sloveniji nalazila se u sastavu stare općine Velenje.

## Stanovništvo
Na popisu stanovništva 2011. godine, Paka pri Velenju je imala 447 stanovnika.

**Napomena**: *Do 1955. iskazivano pod imenom **Paka**. U 1979. smanjeno za dio naselja koji je priključen naselju Velenje.*

## Reference
## Vanjski linkovi
Kategorija:Naselja u Sloveniji
Kategorija:Naselja u Savinjskoj regiji
Željko Kecojević

**Željko Kecojević**, rođen 9. januara 1961. u Tuzli, je bosanskohercegovački glumac. 
Bio je jedan od prepoznatljivijih i talentiranijih jugoslavenskih mladih glumaca. Poznat je po ulogama Željka Stanarevića i Muse Puse Tufahije u kultnoj predstavi Audicija. Idejni je tvorac i autor predstave Sve mi diraj, očevinu ne sa Jasminom Geljom. Trenutno živi i radi u Torontu. Gradi glumačku karijeru u Kanadi i Sjedinjenim Američkim Državama učestvujući u većem broju filmova i nekoliko televizijskih serija poput: Cosmopolis, ZOS: Zone of Separation, Covert Affairs i drugi.

## Filmografija 
* The waiting room (2015)
* Transporter: The Series (2012)
* Cosmopolis (2012)
* Covert Affairs (Pilot) (2010)
* Gangster Exchange (2010)
* Survival of the Dead (2009)
* Zone of Separation (2009)
* Air Emergency (2007)
* 1-800-Missing (2004)
* This Is Wonderland (2004)
* Blue Murder (2003)
* Master Spy: The Robert Hanssen Story (2002)
* Hajde da se volimo 2 (1989)
* Azra (1988)
* Vanja (1988)
* Vanbračna putovanja (1988)
* Posljednji skretničar uzanog kolosijeka (1986)
* Misija Majora Atertona (1986)
* Ja sam starinski ormar (1986)
* Brisani prostor (1985)
* Veliki talenat (1984)
* Nastojanje (1982)

## Reference 
Kategorija:Rođeni 1961.
Kategorija:Biografije, Tuzla
Kategorija:Bosanskohercegovački glumci
Kategorija:Jugoslavenski glumci
Kategorija:Kanadski glumci
Skorno (čvor)

**Slovenija**:

* Skorno, naselje u općini Šmartno ob Paki, regija Savinjska
* Skorno pri Šoštanju, naselje u općini Šoštanj, regija Savinjska
Pozitivna geografija

* *Pozitivna geografija* (Bajaga), album Bajage i Instruktora
* *Pozitivna geografija* (emisija), TV-emisija urednika Nisveta Džanke
Luganska oblast

**Luganska oblast** (; ) je jedna od Oblasti u Ukrajini. Nalazi se u jugoistočnom dijelu Ukrajine i zauzima površinu od 26.684&nbsp;km2. Prema podacima iz 2013. godine u Luganskoj oblasti je živjelo 2.239.500 stanovnika.

Do sukoba u Ukrajini administrativni centar Oblasti se nalazio u Lugansku ali je potom izmješten u grad u Sievierodonetsk. Ostali veći gradovi su: Alchevsk, Antratsyt, Brianka, Kirovsk, Krasnyi Luch, Krasnodon, Lysychansk, Luhansk, Pervomaisk, Rovenky, Rubizhne, Sverdlovsk, Sievierodonetsk i Stakhanov.

## Historija 
Oblast je osnovana 1938. godine i nosila je naziv Vorošilovgradska oblast (do 1958. i ponovo od 1970. do 1990.) u čast Klimenta Vorošilova. 
8. aprila 2014. godine, nakon pripajanja Krima Rusiji, ruski militanti su zauzeli administrativnu zgradu u Luganskoj oblasti nakon što su isto to uradili i proruski separatisti u Donjecku planirajući proglasili Lugansku parlamentarnu republiku. Kada je Luganska parlamentarna republika prestala da postoji, separatisti su 27. aprila 2014. proglasili Lugansku Narodnu Republiku a 11. maja 2014. održali i sporni referendum o odvajanju od Ukrajine. Legitimnost referenduma nije priznala nijedna vlada. Nakon ovih događaja otpočeo je rat u regiji Donbas.

## Administrativna oblast 
Luganska oblast je podijeljena na 8 administrativne jedinice (rejona).

## Reference 
## Vanjski linkovi 
* Zvanični sajt Oblasti 

Kategorija:Oblasti u Ukrajini
Kategorija:Države i teritorije osnovane 1938.
Nikola Kovač (gejmer)

**Nikola Kovač** (rođen 16. februara 1997), poznatiji pod pseudonimom "**NiKo"**, je aktivni profesionalni bosanskohercegovački igrač igre *Counter-Strike 2* (CS2) i bivši igrač Counter-Strike: Global Offenssive i *Counter-Strike ("1.6")*, koji igra za esports organizaciju "G2 Esports" na poziciji riflera ("openera").

NiKo je prvi put stekao slavu širom Evrope nakon što ga je pokupio tim iNation. Njegovi nastupi doveli su do interesovanja mousesportsa iz Njemačke, koji su ga potpisali u martu 2015. U februaru 2017. godine, zahvaljujući performansama, regrutovao ga je FaZe Clan u pokušaju da okupi tim zvijezda za prestojeće turnire. Rođak i ujedno saigrac mu je isto profesionalni igrač CS2, Nemanja "huNter-" Kovač.

## Postignuća 
Prva velika pobjeda Nikole bio je turnir *StarLadder i-League StarSeriees Season 3*, nakon čega je uslijedio period bez pobjeda od pet mjeseci sa skoro velikim propustom u *Esports Championship Series Season 3*. Nakon ponovnog "razbacivanja" organizacije FaZe Clan, uspjeli su dovesti 2015. godine dva ponajbolja igrača na svijetu: Olofa "olofmeister" Kajbjera Gustafssona i Ladislava "GuardiaN" Kovácsa. FaZe je ponovno rođen i uspjeli su bez poraza doći do *ESL One: New York 2017* i *ELEAGUE CS:GO Esports Championship Series 4* preko mousesportsa. Ispadanje iz *ELEAGUE Major: Boston 2018*, prvog Majora u 2018, tim je ušao u drugo zatišje, ali ovaj put sa Richardom "Xizt" Landströmom koji je stao za *olofmeistera*, sve dok nisu osvojili *Intel Extreme Masters XIII - Sydney*, i ubrzo nakon toga, uspjeli su da osvoje turnire *ESL One: Belo Horizonte 2018* početkom ljeta sa Jørgenom "cromen" Robertsenom. U oktobru 2018, FaZe je došao na prvo mjesto u eventu *EPICENTER 2018* u Moskvi, čime je osvojio sedmu pobjedu za FaZe Clan.

## Nagrade i naslovi 
### Timske 
### Individualne 
* Proglašen 11. najboljim igračem 2016. godine (HLTV.org)
* Proglašen 2. najboljim igračem 2017. godine (HLTV.org)
* Proglašen 3. najboljim igračem 2018. godine (HLTV.org)
* Proglašen 3. najboljim igračem 2016. godine (HLTV.org)
* Proglašen 2. najboljim igračem 2017. godine (Thorin)
* Proglašen kao MVP u turniru *ESL One: New York 2017* (HLTV.org)
* Proglašen kao MVP u turniru *ESL One: Belo Horizonte 2018* (HLTV.org)
* Proglašen kao MVP u turniru *EPICENTER 2018* (HLTV.org)
* Proglašen kao MVP u turniru *BLAST Pro Series Miami 2019* (HLTV.org)
* Proglašen kao MVP u turniru BLAST Pro Series Copenhagen 2019 (HLTV.org)

## Reference 
## Vanjski linkovi 
* Facebook
* Instagram
* Twitter

Kategorija:Rođeni 1997.
Kategorija:Živi ljudi
Kategorija:Igrači Counter-Strikea
Kategorija:Bosanskohercegovački e-sportisti
Pčinjski upravni okrug

**Pčinjski upravni okrug** se nalazi u jugoistočnoj Srbiji i prostire se na 3520&nbsp;km2. Obuhvata jedan grad i šest općina 227.690 stanovnika (2002). Sjedište okruga se nalazi u Vranju. Na sjeveru graniči sa Jablaničkim okrugom, na zapadu sa Bugarskom, na jugu sa Sjevernom Makedonijom, te na istoku sa Kosovom. Ime okruga potiče od rijeke Pčinje, koja teče kroz Makedoniju i južnu Srbiju.

## Administracija 
Pčinjski okrug obuhvata grad Vranje i šest okolnih općina.

12011. godine je došlo do bojkota popisa od strane Albanaca

## Privreda 
Najveće privredne grane u Pčinjskim okrugu su rudarstvo, građevinarstvo, tekstilna industrija, trgovina, te šumarstvo i poljoprivreda. Najpoznatija preduzeća su fabrika namještaja "Simpo" i fabrika tekstila "Yumco".

## Demografija 
Prema popisu iz 2002. godine, Pčinjski okrug ima 227.690 stanovnika, dok gustoća naseljenosti iznosi 64,69 stanovnika/km2.

Etnički sastav okruga je sljedeći: 

## Reference 
## Vanjski linkovi 
*Zvanični sajt

Kategorija:Okruzi Srbije
Adrienne Barbeau

**Adrienne Jo Barbeau**  (11. juni 1945. Sacramento, Kalifornija) je američka glumica i pisateljica francuskog i armenskog porijekla.
## Biografija
Dok je pohađala školu i koledž uzimala je redovno časove plesa i pjevanja. Sredinom 60-tih godina postaje član ansambla *San Jose Light Opera* koji je nastupao po američkim bazama u Pacifiku. Pored toga radila je razne poslove u New Yorku kao gogo plesačica i prodavačica karata u noćnim klubovima. Prve uloge igrala je u mjuziklima *Anatevka* (kao Hodel) i *Musical Grase* (kao Betty Rizzo). Performansom u Musical Grease bila je nominirana za Tony Award za najbolju glumu. Uspjeh na Broadwayu je privukao pažnju Normana Leara koji joj je ponudio ulogu kao Carol Taynor u komediji Maude koju je igrala do 1978 do ukidanja serije. 1979 vjenčaje se s režiserom Johnom Carpenterom u čijim je filmovima glumila: *Stvor , Fog, Bijeg iz Njujorka*. Glumiti će i u *Creepshow* režisera Georga Romera kao i u *Swamp Thing* koji je režirao Wes Craven. Na televizije je glumila od 2003-2005 u seriji Carnivale. Nakon razvoda s Carpenterom udaje se za Billy Van Zandta s kojim ima dva sina.
## Filmografija (izbor) 
* Maude (serija 1972-1978)
* The Great Houdinis (1976)
*Red Alert (1977)
* Someone’s Watching Me! (1978)
* The Crash of Flight 401 (1978)
* Fog (1980)
*Bijeg iz Njujorka (1981) kao Maggie
* The Cannonball Run (1981)
* Swamp Thing (1982)
* Creepshow (1982)
*Stvor (1982) glas kompjutera *Chess Wizzard*
* Seduced (1982)
* The Twilight Zone (serija, 1985)
*Murder, She Wrote  2x09 *Jessica Behind Bars* i 3x16 *The Bottom Line Is Murder*
* Back to School *(1986)*
* Prince of Darkness (1987, samo glas)
* Cannibal Women in the Avocado Jungle of Death (1989)
* Due occhi diabolici (1990)
* Blood River (1991)
* Double-Crossed (1991)
* The Burden of Proof Silvia Hartnell (1991)
* Father Hood (1993)
* Silk Degrees
* Rebel Highway (serija iz 1994, epizoda *Jailbreakers*)
* Babylon 5 (serija 1994 sezona 2 6-ta epizoda)
* Star Trek: Deep Space Nine (serija, epizoda 7x16)
* Convent (2000)
* Ghost Rock (2003)
*Halloween (2007)
* Unholy (2007)
* Fly Me to the Moon 3D (2008)
*The Dog Who Saved Christmas (2009)
* General Hospital (2010-2015 serija)
* Revenge (serija 2012–2015, 2 epizode)
* Criminal Minds (serija 2014, epizoda 9x20)
* Tales of Halloween (2015)

## Reference
Kategorija:Biografije, Sacramento
Kategorija:Rođeni 1945.
Kategorija:Američki glumci
Pirešica (čvor)

**Slovenija**:

* Pirešica, naselje u gradskoj općini Velenje, regija Savinjska
* Mala Pirešica, naselje u općini Žalec, regija Savinjska
* Velika Pirešica, naselje u općini Žalec, regija Savinjska
Prelska

**Prelska** () je naseljeno mjesto u sastavu gradske općine Velenje, regija Savinjska, Slovenija.

## Historija
Do teritorijalne reorganizacije u Sloveniji nalazila se u sastavu stare općine Žalec.

## Stanovništvo
Na popisu stanovništva 2011. godine, Prelska je imala 260 stanovnika.

**Napomena**: *U 2001. povećano za dio naselja Janškovo selo. U 2017. izvršena je manja razmjena teritorija između naselja Janškovo selo i **Prelska**.*

## Reference
## Vanjski linkovi
Kategorija:Naselja u Sloveniji
Kategorija:Naselja u Savinjskoj regiji
Pirotski upravni okrug

**Pirotski upravni okrug** se nalazi u jugoistočnoj Srbiji i prostire se na 1248&nbsp;km2. Obuhvata jedan grad i tri općine sa ukupno 92.277 stanovnika (2011). Sjedište okruga se nalazi u Pirotu, po kojem je dobio ime. Na sjeveru graniči sa Zaječarskim okrugom, na istoku i jugoistoku sa Bugarskom, na jugozapadu sa Jablaničkim okrugom, te na zapadu sa Nišavskim okrugom. 
## Administrativna podjela 
Pirotski upravni okrug obuhvata jedan grad i tri općine. 

## Privreda 
Za vrijeme SFRJ je Pirot bio najpoznatiji po svojoj prerađivačkoj industriji, ali je zbog dešavanja 1990-tih godina (ratna dejstva, međunarodna izolacija SRJ, gubitak tržišta) došlo do velikog pada privredne aktivnosti. Danas se Piort prije svega razvoka u oblastima turizma, proizvodnji zdrave hrane i manufakturne proizvodnje.

## Demografija 
Prema popisu iz 2011. godine, Pirotski okrug ima 92.277 stanovnika, dok gustoća naseljenosti iznosi 33,49 stanovnika/km2. Prosječna starost iznosi 45,44 godina. Najstarije stanovništvo okruga ima Babušnica (49,5 godina), dok najmlađu populaciju ima Pirot (44,22 godina).

Etnički sastav okruga je sljedeći:

## Reference 
## Vanjski linkovi 
*Zvanični sajt

Kategorija:Okruzi Srbije
Podunavski upravni okrug

**Podunavski upravni okrug** se nalazi u istočnoj Srbiji i prostire se na 1248&nbsp;km. Obuhvata jedan grad i dvije općine sa ukupno 199.395 stanovnika (2011). Sjedište okruga se nalazi u Smederevu. Na sjeveru graniči sa Južnobanatskim okrugom (Vojvodina), na istoku sa Braničevskim okrugom, na jugu sa Pomoravskim i Šumadijskim okrugom (Šumadija i zapadna Srbija), te na zapadu sa Gradom Beogradom. Ime okruga potiče od rijeke Dunav.

## Administrativna podjela 
Podunavski okrug obuhvata jedan grad i dvije općine.

## Privreda 
Najpoznatija preduzeća u Smederevu su fabrika željezničkih vozova "Zelvoz", "Fragram" (proizvodnja bagera, građevsinskih aparata i dizalica), "Lasta" (autobuski prevoz) i "Tehnogas".

## Demografija 
Prema popisu iz 2011. godine, Podunavski okrug ima 199.395 stanovnika, dok gustoća naseljenosti iznosi 159,52 stanovnika/km2, najveća u Južnoj i istočnoj Srbiji. Prosječna starost iznosi 41,84 godina. Najstarije stanovništvo živi u Smederevskoj Palanci (43,25 godina), dok najmlađe stanovništvo ima Smederevo (40,79 godina).

## Reference 
## Vanjski linkovi 
*Zvanični sajt

Kategorija:Okruzi Srbije
Lopatnik

**Lopatnik** () je naseljeno mjesto u sastavu gradske općine Velenje, regija Savinjska, Slovenija.

## Historija
Do teritorijalne reorganizacije u Sloveniji nalazio se u sastavu stare općine Žalec.

## Stanovništvo
Na popisu stanovništva 2011. godine, Lopatnik je imao 35 stanovnika.

**Napomena**: *Do 1979. iskazivano pod imenom **Lopatnik–del**, kada gubi imenski dodatak **–del** jer je drugi dio naselja sa istim imenom ukinut i priključen naselju Paški Kozjak.*

## Reference
## Vanjski linkovi
Kategorija:Naselja u Sloveniji
Kategorija:Naselja u Savinjskoj regiji
Esports

[alt=Svjetsko prvenstvo u League of Legends-u|mini|255x255piksel|Svjetsko prvenstvo u *[League of Legends*-u*,* godišnji turnir, poznat po tome što svake godine rotira svoja mjesta u različitim glavnim zemljama i regijama svake godine]]
**Esports** (također poznatiji kao **electronic sports**, **e-sports** ili **eSports**) je oblik takmičenja u videoigrama. Najčešće, esport je u obliku organizovanih, multiplayer videoigara, posebno između profesionalnih igrača, pojedinačno ili u timovima. Iako su organizovana online i offline takmičenja već dugo bila dio kulture videoigara, ove su uglavnom bile između amatera sve do 2000-ih godina, kada je učešće profesionalnih igrača i gledaoca u ovim događajima kroz *live streaming* vidjelo veliko povećanje popularnosti. Početkom 2010-ih esports je bio značajan faktor u industriji videoigara, s tim da su mnogi programeri i developeri igara aktivno dizajnirali prema profesionalnoj esports subkulturi.

Najčešći žanrovi videoigara vezani za esports su: Multiplayer Online Arena za Borbu (MOBA), pucačine iz prvog lica (FPS), borilačke igre, digitalne kolekcionarske kartaške igre, igre gladi i strateške igre u realnom vremenu (RTS). Popularni esports naslovi uključuju MOBA igre kao što su: *League of Legends*, *Dota 2* i *Smite;* FPS naslovi kao što su: *Counter-Strike*, *Call of Duty*, *CrossFire*, *Rainbow Six Siege i* *Overwatch*; borilačke igre kao što su: *Street Fighter*, *Super Smash Bros*, *Mortal Kombat,* *Soulcalibur* i *Dungeon Fighter Online;* digitalne kolekcionarske kartaške igre kao što su: *Hearthstone;* Battle Royale ("Igre gladi") igre kao što su: ''Player Unknown's Battlegrounds* i *Fortnite Battle Royale* i RTS igre kao što je: *StarCraft*.

Turniri kao što je Svjetsko prvenstvo u igrama *League of Legends*, *Dota 2* *International*, turnir za borilačke igre *Evolution Championship Series* (EVO), i *Intel Extreme Masters*, omogućuju takmičenje u realnom vremenu i nagradni fond takmičarima. Mnoga takmičenja koriste seriju promocija i igranja ispadanja sa sponzorisanim timovima, kao što je Svjetsko prvenstvo u igri *Leage of Legends*, ali u skorije vreme, pojavila su se takmičenja koja su bila slična američkim profesionalnim sportovima, sa plaćenim igračima i regularnom sezonom i play-off serijom, kao što je *Overwatch'' liga. Legitimnost esporta kao sportskog takmičenja ostaje u pitanju; međutim, esports je prikazan zajedno sa ostalim tradicionalnim sportovima u multinacionalnim događajima, a Međunarodni olimpijski komitet istražio je njihovo uključivanje u buduće olimpijske događaje.

## Reference 
Kategorija:Videoigre
Kategorija:E-sport
Prva nogometna liga Federacije Bosne i Hercegovine 2019/2020.

**Prva nogometna liga Federacije Bosne i Hercegovine 2019/2020.** je bila 25. odnosno 20. sezona Prve nogometne liga Federacije Bosne i Hercegovine od kako se liga igra na cijeloj teritoriji FBiH. U ovoj sezoni se takmičilo 16 klubova. Sezona je počela 15. augusta 2019. godine, a 26. maja 2020. Nogometni savez Federacije Bosne i Hercegovine donio odluku o prekidu lige te je proglasio FK Olimpik Sarajevo za prvaka lige zbog pandemije koronavirusa.

## Klubovi 
## Tabela
## Statistika 
### Broj golova 
|}

### Broj gledalaca 
### Prosjek posjećenosti
|valign="top"|

|}

## Reference 
## Vanjski linkovi 
* Službena stranica

2019/2020.
Breg pri Borovnici

mini|280px|Breg pri Borovnici, detalj
**Breg pri Borovnici** je naseljeno mjesto u sastavu općine Borovnica, regija Srednja Slovenija, Slovenija.

## Historija
Do teritorijalne reorganizacije u Sloveniji nalazio se u sastavu stare općine Vrhnika.

## Stanovništvo
Na popisu stanovništva 2021. godine, Breg pri Borovnici je imao 376 stanovnika.

**Napomena**: *Do 1955. iskazivano pod imenom **Breg**.*

## Galerija 

Datoteka:Breg pri Borovnici Slovenia 1.jpg|tabla na ulazu u naselje
Datoteka:Breg pri Borovnici Slovenia 2.jpg|cesta
Datoteka:Breg pri Borovnici Slovenia 4.jpg|seoske kuće

## Reference
## Vanjski linkovi
Kategorija:Naselja u Sloveniji
Kategorija:Naselja u regiji Srednja Slovenija
Blatna Brezovica

mini|280px|Blatna Brezovica, rimokatolička crkva "Sv. Jakob"
**Blatna Brezovica** () je naseljeno mjesto u sastavu općine Vrhnika, regija Srednja Slovenija, Slovenija.

## Historija
Do teritorijalne reorganizacije u Sloveniji nalazila se u sastavu stare općine Vrhnika.

## Stanovništvo
Na popisu stanovništva 2011. godine, Blatna Brezovica je imala 347 stanovnika.

## Galerija

Datoteka:Blatna Brezovica chapel.jpg|kapela
Datoteka:Blatna Brezovica.jpg|krajolik

## Reference
## Vanjski linkovi
Kategorija:Naselja u Sloveniji
Kategorija:Naselja u regiji Srednja Slovenija
Premijer liga Bosne i Hercegovine 2019/2020.

**Premijer liga Bosne i Hercegovine 2019/20.** bila je 20. sezona Premijer lige Bosne i Hercegovine. Sezona je počela 20. jula 2019, zatim odgođena 12. marta 2020. zbog pandemije koronavirusa, da bi 1. juna 2020. Nogometni savez Bosne i Hercegovine donio odluku o prekidu lige te je proglasio FK Sarajevo za prvaka lige. Također je odlučeno da će Sarajevo nastupiti u kvalifikacijama za Ligu prvaka, dok će Željezničar, Zrinjski i Borac ići u kvalifikacije za Evropsku ligu u narednoj sezoni.

## Klubovi 
## Tabela 
## Statistika 
### Broj golova 
|}

### Broj gledalaca 
### Prosjek posjećenosti
|valign="top"|

|valign="top"|

|valign="top"|

|valign="top"|
|}

### Najposjećenije utakmice
## Promjene trenera 
## Također pogledajte 
* Kup Bosne i Hercegovine u nogometu 2019/2020.

## Reference 
## Vanjski linkovi 
* Službena stranica nogometnog saveza Bosne i Hercegovine

2019/20
Zaječarski upravni okrug

jedište okruga se nalazi u Zaječaru, po kojem je dobio ime. Na sjeveru graniči sa Borskim okrugom, na istoku sa Bugarskom, na jugoistoku sa Pirotskim okrugu, na jugozapadu sa Nišavskim okrugom, te na sjeverozapadu sa Pomoravskim okrugom. 
## Administracija 
Zaječarski upravni okrug obuhvata jedan grad i tri općine. 

## Privreda 
Najvažnije privredne grane u Zaječarskom okrugu su poljoprivreda, te prehrambena i metalo-prerađivačka industrija. U 2013. godini, prosječna neto plata u Zaječaru je iznosila 39.442 dinara (653,31 BAM).

## Demografija 
Prema popisu iz 2011. godine, u Zaječarsko okrugu živi 119.967 ljudi, dok gustoća naseljenosti iznosi 33,10/km2, što ga čini najrjeđe naseljenim okrugom Srbije. Prosječna starost stanovništva iznosi 46,72 godina. Najmlađu populaciju ima Zaječar (45,54 godina), dok najstarije stanovništvo živi u Knjaževcu (48,57).

## Reference 
## Vanjski linkovi 
*Zvanični sajt

Kategorija:Okruzi Srbije
Prva nogometna liga Kantona Sarajevo 2018/2019.

**Prva nogometna liga Kantona Sarajevo 2018/2019.** je igrana od septembra 2018. do maja 2019. godine. Ukupno je učestvovalo 16 klubova koji su bili podijeljeni u dvije grupe. Pobjednik je bila Mošćanica.

## Klubovi 
## Tabela 
### Grupa A 
### Grupa B 
## Play-off 

## Reference 
## Vanjski linkovi 
* Službena stranica nogometnog saveza Kantona Sarajevo 

Kategorija:Sezone Prve nogometne lige Kantona Sarajevo
Lašče (Borovnica)

**Lašče** su naseljeno mjesto u sastavu općine Borovnica, regija Srednja Slovenija, Slovenija.

## Historija
Do teritorijalne reorganizacije u Sloveniji nalazile su se u sastavu stare općine Vrhnika.

## Stanovništvo
Na popisu stanovništva 2021. godine, Lašče su imale 1 stanovnika.

* Oznaka Z predstavlja zaštićen podatak.

## Galerija 

Datoteka:Lasce Borovnica Slovenia 1.jpg|seoske kuće
Datoteka:Lašče-Borovnica.jpg|krajolik

## Reference
## Vanjski linkovi
Kategorija:Naselja u Sloveniji
Kategorija:Naselja u regiji Srednja Slovenija
Sunwolves

**Sunwolves** (japanski: サンウルブズ), zbog sponzorskih razloga poznat i kao **HITO-Communications Sunwolves**, profesionalni je rugby union klub baziran u Tokiju. Osnovan je 2015. i jedini je japanski predstavnik u Super Rugby ligi, u kojoj se takmiči od sezone 2016. Neke od domaćih utakmica igra u Singapuru.

## Historija 
Od nastanka 1996, u Super Rugby ligi, takmičenju pod organizacijom SANZAR-a, takmičili su se isključivo timovi iz Australije, Južnoafričke Republike i Novog Zelanda. 2011. potvrđeno je da će reprezentacija Argentine zaigrati u Kupu tri nacije, drugom takmičenju pod organizacijom SANZAR-a. To je dovelo do spekulacija da će Argentina tražiti i predstavnika u Super Rugby ligi; sam SANZAR je potvrdio da će razmatrati proširenje u druge regione. S obzirom da je do 2015. na sceni bio važeći ugovor o televizijskim pravima, to je značilo da proširenja neće biti do sezone 2016.

2013. potvrđeno je da će broj ekipa u Super Rugby ligi biti proširen od 2016, te da će jedna od novih ekipa sigurno biti južnoafrički Southern Kingsi. U ranoj 2014. najavljeno je proširenje na 18 timova te je potvrđeno da će drugi od tri nova kluba biti argentinski Jaguaresi.

Japan i Singapur postali su glavni kandidati za posljednju licencu. Više je faktora išlo u korist Japana, poput već postojeće domaće profesionalne lige (Top liga), činjenice da je zemlja izabrana za domaćina Svjetskog prvenstva 2019. te ulaska reprezentacije u top 10 na Svjetskoj rugby rang listi. U oktobru 2014. Japan je službeno dobio posljednju licencu, ali je dogovoreno da se tri domaće utakmice igraju u Singapuru svake sezone.

U aprilu 2015. Japanski savez uspostavio je kompaniju da upravlja klubom. Krajem augusta pojavili su se medijski izvještaji u kojima se tvrdilo da SANZAR razmatra alternativne planove za narednu sezonu koji isključuju japanski tim. Ipak, 28. septembra japanski tim pojavio se u rasporedu utakmica za narednu sezonu, a 5. oktobra potvrđeno je da će ime kluba biti Sunwolves.

### Budućnost 
U martu 2019. saopćeno je da će sezona 2020. biti zadnja sezona Sunwolvesa u ligi, nakon što nisu uspjeli izboriti novi ugovor poslije te godine zbog finansijskih razloga.

## Ime i boje 
mini|desno|Alternativna verzija grba.
U maju 2015. otvorena je web stranica na kojoj su fanovi mogli davati sugestije za ime kluba. Ime kluba potvrđeno je 5. oktobra 2015. kao kombinacija nadimka Zemlja izlazećeg sunca i riječi vuk, koja predstavlja hrabrost, snagu i timski rad. Na isti dan predstavljen je i grb. 15. januara 2016. Sunwolvesi su saopćili da će se zbog sponzorskih razloga zvati HITO-Communications Sunwolves.

### Dresovi 
## Statistika po sezonama 
## Stadioni 
## Igrači 
## Treneri 
## Reference 
## Vanjski linkovi 
* Službena web stranica
* Službena web stranica Japanskog rugby saveza 

Kategorija:Rugby union klubovi u Japanu